— Мы сутыкнуліся з тым, што, калі ў цяпліцах шматразова апрацоўваюць глебу хімічнымі прэпаратамі, патагены вельмі хутка набываюць устойлівасць да іх, — расказвае Ірына Мікалаеўна. — І як апошняя надзея — гаспадары цяпліц звяртаюцца да нас, каб біялагічнымі прэпаратамі выратаваць расліны і аздаравіць сітуацыю. Здараецца, што нават прамываюць гэтымі прэпаратамі ўсе канструкцыі, хаця яны і не прызначаны для такога выкарыстання. Але часта гэта адзіны спосаб знішчыць шкодныя арганізмы, якія сталі ўстойлівымі да хімікатаў.